text: Maskerøvere har fået fængselsdomme
  12 august 2015 kl. 12.39
  To 20-årige mænd har onsdag fået straksdomme efter to røverier i Horsens mandag.
  De to marskerede røverier mod kiosker i Horsens mandag er nu blevet opklaret. To mænd har fået straksdomme for røverierne, som gerningsmændene erkendte.
  Røverierne foregik ved at den ene af de to mænd gik marskeret ind i de to kiosker, hvor han havde medbragt en legetøjspistol, som han fik truet sig til penge med i begge kiosker. Den anden 20-årige ventede i en bil ude foran og kørte bilen.
  - Der er tale om en sag, der blev hurtigt opklaret, fordi nogle kvikke borgere reagerede hurtigt på det, som de så. Borgernes hjælp havde stor betydning i denne sag, siger anklagerfuldmægtig ved Sydøstjyllands Politi, Jesper Rubow, i en pressemeddelelse.
  Den ene af gerningsmændene fik 1 år og 3 måneders ubetinget fængsel, mens den anden gerningsmand fik 1 års fængsel, hvoraf de 6 måneder er betinget og de resterende 6 måneder er ubetinget.
  